|  |
| --- |
| PATVIRTINTA |
| Klaipėdos miesto savivaldybės |
| tarybos 2014 m. sausio 30 d. |
| sprendimu Nr. T2-2 |

**piniginės socialinės paramos teikimo tvarkos aprašas**

**I. bendrosios nuostatos**

1. Šis Piniginės socialinės paramos teikimo tvarkos aprašas (toliau – Tvarkos aprašas) reglamentuoja:

1.1. socialinės pašalpos skyrimo ir mokėjimo tvarką, pagrindus, kuriems esant socialinė pašalpa didinama, mažinama, sustabdomas, nutraukiamas ar atnaujinamas jos mokėjimas, socialinė pašalpa skiriama ne visiems bendrai gyvenantiems asmenims arba ji skiriama kitais atvejais; socialinės pašalpos teikimo nepinigine forma būdus; nepasiturinčių gyventojų grupes (patyrusių socialinę riziką, nevykdančių savivaldybės tarybos nustatytų pareigų ir pan.), kurioms socialinė pašalpa teikiama pinigais ir (ar) nepinigine forma; minimalų neišmokamos socialinės pašalpos dydį; socialinę pašalpą gaunančių asmenų teises ir pareigas; savivaldybės administracijos ir bendruomeninių organizacijų ir (ar) religinių bendruomenių, ir (ar) religinių bendrijų, ir (ar) kitų nevyriausybinių organizacijų atstovų ir (ar) gyvenamosios vietovės bendruomenės narių, ir (ar) seniūnaičių, ir (ar) kitų suinteresuotų asmenų teises ir pareigas teikiant socialinę pašalpą Lietuvos Respublikos piniginės socialinės paramos nepasiturintiems gyventojams įstatymo (toliau – Įstatymas) nustatytomis sąlygomis;

1.2. būsto šildymo išlaidų, geriamojo vandens išlaidų ir karšto vandens išlaidų kompensacijų (toliau – Kompensacijos) teikimo tvarką;

1.3. Kompensacijų teikimo sąlygas ir tvarką Įstatymo 23 straipsnio 3 dalyje numatytais atvejais;

1.4. bendrai gyvenančių asmenų ir vieno gyvenančio asmens gyvenimo sąlygų, turimo turto ir užimtumo periodinio tikrinimo tvarką.

2. Tvarkos apraše vartojamos sąvokos atitinka Įstatyme vartojamas sąvokas.

**II. PRAŠYMŲ-PARAIŠKŲ PRIĖMIMO, TRŪKSTAMŲ DOKUMENTŲ, DUOMENŲ APIE TURTĄ PATEIKIMO TVARKA**

3. Dėl piniginės socialinės paramos bendrai gyvenantys asmenys ir vieni gyvenantys asmenys, deklaruojantys gyvenamąją vietą ar nuomojantys būstą Klaipėdos miesto savivaldybėje (jeigu kreipiamasi dėl Kompensacijų), arba įtraukti į gyvenamosios vietos neturinčių asmenų apskaitą Klaipėdos mieto savivaldybėje, kreipiasi į Klaipėdos miesto savivaldybės administracijos Socialinių reikalų departamento Socialinės paramos skyriaus Socialinių išmokų poskyrį (toliau – Socialinių išmokų poskyris) ir pateikia Lietuvos Respublikos socialinės apsaugos ir darbo ministro įsakymu patvirtintos formos prašymą-paraišką piniginei socialinei paramai gauti ir jo priedus (toliau – prašymas-paraiška), kuriame nurodo piniginei socialinei paramai skirti ir apskaičiuoti būtinus duomenis apie:

3.1. save ir bendrai gyvenančius asmenis;

3.2. veiklos pobūdį;

3.3. turimą turtą ir Įstatymo 14 straipsnio 1 dalies 6–11 punktuose ir 2 dalyje nurodyto turto vertę;

3.4. gaunamas pajamas;

3.5. kitą piniginei socialinei paramai gauti būtiną informaciją.

4. Prašymas-paraiška gali būti pateiktas asmeniškai, per atstovą, paštu arba per pasiuntinį ir elektroniniu būdu, kai valstybės elektroninės valdžios sistemoje teikiama elektroninė paslauga:

4.1. jeigu prašymas-paraiška pateikiamas asmeniškai, pareiškėjas kreipimosi metu pateikia galiojantį asmens tapatybę patvirtinantį dokumentą (pasą, asmens tapatybės kortelę, teisę užsieniečiui nuolat arba laikinai gyventi Lietuvos Respublikoje patvirtinantį dokumentą, jeigu tokį dokumentą privalo turėti pagal galiojančius teisės aktus, vairuotojo pažymėjimą ar kitą kompetentingos įstaigos išduotą dokumentą (pažymėjimą), patvirtinantį pareiškėjo tapatybę (kuriame yra asmens nuotrauka, vardas, pavardė ir asmens kodas) (toliau – asmens tapatybę patvirtinantis dokumentas);

4.2. jeigu prašymas-paraiška pateikiamas per atstovą, pateikiami galiojantys atstovo asmens tapatybę ir atstovavimą patvirtinantys dokumentai;

4.3. jeigu užpildytas ir pasirašytas prašymas-paraiška siunčiamas paštu arba per pasiuntinį, prie jo pridedama asmens tapatybę patvirtinančio dokumento kopija, patvirtinta įstatymų nustatyta tvarka, ir visų reikiamų dokumentų originalai arba jų kopijos, patvirtintos notaro ar kita Lietuvos Respublikos teisės aktų nustatyta tvarka;

4.4. jeigu valstybės elektroninės valdžios sistemoje teikiama elektroninė paslauga ir prašymas-paraiška pateikiami elektroniniu būdu, asmuo turi nurodyti, kokios įstaigos gali patvirtinti jo prašyme-paraiškoje pateiktą informaciją. Asmuo, pateikdamas prašymą-paraišką elektroniniu būdu, patvirtina savo tapatybę elektroniniu parašu arba kitais būdais, nustatytais Lietuvos Respublikos teisės aktuose.

5. Gautas prašymas-paraiška užregistruojamas informacinėje sistemoje prašymo-paraiškos gavimo dieną ir prašymą-paraišką pateikusiam asmeniui įteikiamas informacinis lapelis. Kai prašymas-paraiška siunčiamas paštu arba per pasiuntinį, informacinis lapelis išsiunčiamas pareiškėjui prašyme-paraiškoje nurodytu informavimo būdu (jeigu pareiškėjas nenurodė informavimo būdo – paštu). Jeigu prašyme-paraiškoje nurodyti ne visi piniginei socialinei paramai skirti ir apskaičiuoti būtini duomenys ir (ar) nurodyti netikslus duomenys, pateikti ne visi reikalingi dokumentai ir pan.:

5.1. informacija apie trūkstamus dokumentus (duomenis) įrašoma į informacinį lapelį ir nurodoma data, iki kurios dokumentai (duomenys) turi būti pateikti, kai prašymas-paraiška pateikiami asmeniškai ar per atstovą;

5.2. pareiškėjas ne vėliau kaip per 10 darbo dienų nuo prašymo-paraiškos gavimo dienos prašyme-paraiškoje nurodytu informavimo būdu (jeigu pareiškėjas nenurodė informavimo būdo – paštu), informuojamas apie trūkstamus dokumentus (duomenis) ir nurodoma data, iki kurios dokumentai (duomenys) turi būti pateikti, kai prašymas-paraiška pateikiami paštu arba per pasiuntinį.

6. Jeigu iki sprendimo dėl piniginės socialinės paramos priėmimo gaunama informacija apie aplinkybių, nurodytų prašymo-paraiškos pateikimo metu, pasikeitimą, pareiškėjas ne vėliau kaip per 10 darbo dienų nuo duomenų apie pasikeitusias aplinkybes gavimo dienos prašyme-paraiškoje nurodytu informavimo būdu (jeigu pareiškėjas nenurodė informavimo būdo – paštu) informuojamas apie trūkstamus dokumentus (duomenis) ir nurodoma data, iki kurios dokumentai (duomenys) turi būti pateikti.

7. Prašymą-paraišką pateikęs asmuo pateikia duomenis apie mėnesio, einančio prieš prašymo-paraiškos pateikimo mėnesį, paskutinę dieną turimą turtą, nurodytą Įstatymo 14 straipsnyje, ir tai patvirtinančius dokumentus, išskyrus atvejus, kai savivaldybės administracija duomenis gauna iš valstybės ir žinybinių registrų bei valstybės informacinių sistemų. Nesant pasikeitimams, šie duomenys pateikiami kas 12 mėnesių. Šiam terminui pasibaigus, socialinės paramos teikimo laikotarpiu iki paramos teikimo laikotarpio pabaigos naujų duomenų apie turimą turtą pateikti nereikia.

8. Jeigu asmuo pateikia nepasirašytą prašymą-paraišką ir (ar) nenurodo kontaktinių duomenų (telefono, adreso, el. pašto), kuriais galima būtų informuoti apie trūkstamus dokumentus (duomenis), ir šių duomenų neturi Socialinių išmokų poskyris, ir (ar) per Įstatymo nustatytą terminą nepateikia trūkstamų dokumentų, per 5 darbo dienas priimamas sprendimas neteikti piniginės socialinės paramos ir asmeniui grąžinami jo pateikti dokumentai (jeigu prašyme-paraiškoje pateikti kontaktiniai duomenys ar šie duomenys yra žinomi Socialinių išmokų poskyriui).

**III. socialinės pašalpos teikimo sąlygos**

9. Bendrai gyvenantys asmenys arba vienas gyvenantis asmuo turi teisę į socialinę pašalpą, jeigu kreipimosi dėl socialinės pašalpos metu atitinka visus šiame punkte nurodytus reikalavimus:

9.1. bendrai gyvenančių asmenų arba vieno gyvenančio asmens nuosavybės teise turimo turto, nurodyto Įstatymo 14 straipsnyje, vertė neviršija turto vertės normatyvo;

9.2. pajamos, nurodytos ir apskaičiuotos pagal Įstatymo 17 ir 18 straipsnius, yra mažesnės už valstybės remiamas pajamas bendrai gyvenantiems asmenims arba vienam gyvenančiam asmeniui;

9.3. kiekvienas vyresnis kaip 18 metų bendrai gyvenantis asmuo, vienas gyvenantis asmuo arba vaikas (įvaikis) nuo 16 iki 18 metų atitinka bent vieną iš Įstatymo 8 straipsnyje ir (ar) Tvarkos aprašo 10 punkte nurodytų sąlygų.

10. Sąlygos teisei į socialinę pašalpą, atsižvelgiant į Socialinių išmokų poskyrio ar kitos kompetentingos įstaigos (institucijos) specialistų surašytą buities ir gyvenimo sąlygų patikrinimo aktą:

10.1. vienas iš bendrai gyvenančių asmenų slaugo ar prižiūri savo arba bendrai gyvenančio asmens vaiką, vaiką, kuriam įstatymų nustatyta tvarka nustatyta globa ar rūpyba šeimoje, savo ar sutuoktinio artimąjį giminaitį, jeigu jiems yra mokamos slaugos ar priežiūros (pagalbos) išlaidų tikslinės kompensacijos, arba įstatymų nustatyta tvarka paskirtas pripažinto neveiksniu vaiko, kuriam įstatymų nustatyta tvarka nustatyta globa ar rūpyba šeimoje, bendrai gyvenančio asmens, savo ar sutuoktinio artimojo giminaičio globėju ar vaiko, kuriam įstatymų nustatyta tvarka nustatyta globa ar rūpyba šeimoje, bendrai gyvenančio asmens, savo ar sutuoktinio artimojo giminaičio, kuriam nustatyta rūpyba, rūpintoju, jeigu kitas iš bendrai gyvenančių asmenų slaugo ar prižiūri kitą iš šiame papunktyje nurodytų asmenų;

10.2. yra užsienietis, neturintis Lietuvos Respublikos ilgalaikio gyventojo leidimo gyventi Europos Bendrijoje, arba Europos Sąjungos valstybės narės pilietis ar jo šeimos narys, kuriems teisės aktų nustatyta tvarka nėra išduoti dokumentai, patvirtinantys jų teisę gyventi Lietuvos Respublikoje, arba gyvenantys Lietuvos Respublikoje mažiau kaip 3 mėnesius, ar užsienietis, kuriam nėra suteikta papildoma apsauga arba laikinoji apsauga Lietuvos Respublikoje, jeigu jo duomenys apie gyvenamąją vietą Lietuvos Respublikoje, o neturinčių gyvenamosios vietos – apie savivaldybę, kurios teritorijoje gyvena, nėra įrašyti į Lietuvos Respublikos gyventojų registrą ir (ar) jeigu jis neatitinka nė vienos iš Įstatymo 8 straipsnio 1 dalyje nurodytų sąlygų.

Šiuo atveju šiam asmeniui socialinė pašalpa neteikiama, o apskaičiuojant bendrai gyvenančių asmenų vidutines mėnesio pajamas, jam tenkanti pajamų dalis iš bendrai gyvenančių asmenų pajamų atimama ir socialinė pašalpa skiriama likusiems bendrai gyvenantiems asmenims;

10.3. asmenys, auginantys vaikus (įvaikius) iki 18 metų, kurie dėl išlaikymo ir (ar) tėvystės nustatymo kreipėsi į teismą, bet tėvystė nebuvo nustatyta ir (ar) išlaikymas nebuvo priteistas arba pareiškimas paliktas nenagrinėtas. Šiuo atveju socialinė pašalpa skiriama visiems bendrai gyvenantiems asmenims;

10.4. bendrai gyvenančių asmenų arba vieno gyvenančio asmens įstatyme nurodyto nuosavybės teise turimo turto vertė ne daugiau kaip 10 procentų viršija turto vertės normatyvą, kai bendrai gyvenantiems asmenims ar vienam gyvenančiam asmeniui nuosavybės teise priklauso tik vienas būstas, kuriame jis (jie) faktiškai gyvena (išskyrus atvejus, kai pareiškėjas pateikia dokumentus, patvirtinančius, kad kitas būstas netinkamas gyventi arba juo negalima disponuoti);

10.5. vienas gyvenantis asmuo arba vienas iš bendrai gyvenančių asmenų, įsiregistravęs Lietuvos teritorinėje darbo biržoje ar kitos valstybės valstybinėje įdarbinimo tarnyboje, kuriam paskutinio piniginės socialinės paramos teikimo laikotarpiu registracija Lietuvos teritorinėje darbo biržoje ar kitos valstybės valstybinėje įdarbinimo tarnyboje buvo nutraukta be teisės registruotis 6 mėnesius, išskyrus įsidarbinimo atvejį.

Šiuo atveju socialinė pašalpa teikiama ne ilgiau kaip 3 mėnesius nuo registracijos Lietuvos teritorinėje darbo biržoje ar kitos valstybės valstybinėje įdarbinimo tarnyboje dienos.

10.6. bendrai gyvenančių asmenų santuokos nutraukimo bylos nagrinėjimo teisme metu esant ginčui. Šiuo atveju socialinė pašalpa skiriama vaikui (vaikams) ir mokama vaiką (vaikus) auginantiems tėvams atskirai, atsižvelgiant į vaiko (vaikų) interesus, nevertinant kito sutuoktinio pajamų ir nuosavybės teise priklausančio turto.

11. Asmenų prašymus dėl socialinės pašalpos skyrimo Tvarkos aprašo 10 punkte numatytais atvejais, dokumentus bei Socialinių išmokų poskyrio ar kitos kompetentingos įstaigos (institucijos) specialistų apsilankymo pas pareiškėjus metu surašytus buities ir gyvenimo sąlygų patikrinimo aktus nagrinėja Klaipėdos miesto savivaldybės administracijos (toliau – Savivaldybės administracija) direktoriaus sudaryta Paramos teikimo komisija. Paramos teikimo komisija savo darbą organizuoja pagal Savivaldybės administracijos direktoriaus patvirtintus Paramos teikimo komisijos nuostatus.

12. Paramos teikimo komisija, atsižvelgdama į Socialinių išmokų poskyrio specialistų ar kitos kompetentingos įstaigos (institucijos) surašytą buities ir gyvenimo sąlygų patikrinimo aktą arba iš kitų kompetentingų institucijų ar asmenų gautą informaciją apie bendrai gyvenančius asmenis ar vienus gyvenančius asmenis, turi teisę siūlyti piniginę socialinę paramą skirti, neskirti arba skirti ne visiems bendrai gyvenantiems asmenims, nustatyti papildomas sąlygas gauti socialinę pašalpą, įpareigoti pateikti papildomą informaciją ir kitas teises, nustatytas Savivaldybės administracijos direktoriaus patvirtintuose Paramos teikimo komisijos nuostatuose.

**IV. socialinės pašalpos skyrimO TVARKA**

13. Socialinės pašalpos dydis apskaičiuojamas, vadovaujantis Įstatymu ir kitais piniginės socialinės paramos teikimą reglamentuojančiais teisės aktais bei atsižvelgiant į pareiškėjo pateiktus dokumentus (duomenis) ir Socialinių išmokų poskyrio specialistų surinktus duomenis, gaunamus iš atitinkamų institucijų pagal duomenų teikimo sutartis, sudarytas teisės aktų nustatyta tvarka.

14. Bendrai gyvenantiems asmenims arba vienam gyvenančiam asmeniui papildomai skiriama socialinė pašalpa, kurios dydis lygus 50 procentų socialinės pašalpos, mokėtos per praėjusius 12 mėnesių iki įsidarbinimo, vidutinio dydžio, už kiekvieną su darbo ar tarnybos santykiais susijusį mėnesį, bet ne ilgiau kaip 6 mėnesius, jeigu vienas gyvenantis asmuo arba bendrai gyvenantys asmenys atitinka visas šias sąlygas:

14.1. vienas gyvenantis asmuo arba bent vienas iš bendrai gyvenančių asmenų įsidarbina ir dirba, išskyrus atvejus kai dirba viešuosius darbus, Įstatymo 8 straipsnio 1 dalies 1 punkte nustatytą darbo laiko trukmę ir jam darbo užmokesčio apskaičiuojama ne mažiau už minimaliąją mėnesinę algą arba minimalųjį valandinį atlygį proporcingai dirbtam laikui arba atliktam darbui, bet ne daugiau už dvi minimaliąsias mėnesines algas ar du minimaliuosius valandinius atlygius proporcingai dirbtam laikui arba atliktam darbui;

14.2. prieš įsidarbinimą Tvarkos aprašo 14.1 papunktyje nurodyti asmenys buvo įsiregistravę Lietuvos teritorinėje darbo biržoje ar kitos valstybės valstybinėje įdarbinimo tarnyboje ne trumpiau kaip 12 mėnesių iš eilės ir per šį laikotarpį nedirbo arba dirbo mažiau, negu nustatyta Įstatymo 8 straipsnio 1 dalies 1 punkte, arba dirbo viešuosius darbus;

14.3. bendrai gyvenantys asmenys arba vienas gyvenantis asmuo buvo socialinės pašalpos gavėjai bent vieną mėnesį per paskutinius 3 mėnesius prieš įsidarbinimą;

14.4. vienas gyvenantis asmuo ar kiekvienas vyresnis kaip 18 metų bendrai gyvenantis asmuo arba vaikas (įvaikis) nuo 16 iki 18 metų atitinka bent vieną iš Įstatymo 8 straipsnyje nurodytų sąlygų, kurioms esant bendrai gyvenantys asmenys arba vienas gyvenantis asmuo turi teisę į piniginę socialinę paramą.

15. Dėl papildomos socialinės pašalpos bendrai gyvenantys asmenys arba vieni gyvenantys asmenys gali kreiptis ne vėliau kaip per 3 mėnesius nuo įsidarbinimo dienos.

16. Bendrai gyvenantiems asmenims arba vienam gyvenančiam asmeniui tais atvejais, kai bent vienas iš bendrai gyvenančių asmenų arba vienas gyvenantis asmuo yra darbingo amžiaus darbingas, bet nedirbantis asmuo, gaunantis socialinę pašalpą vadovaujantis Įstatymo 8 straipsnio 1 dalies 4 punktu, socialinės pašalpos dydis, apskaičiuotas pagal Įstatymo 9 straipsnį, yra mažinamas:

16.1. kai socialinė pašalpa mokama nuo 12 mėnesių iki 24 mėnesių – socialinės pašalpos dydis bendrai gyvenantiems asmenims arba vienam gyvenančiam asmeniui mažinamas 20 procentų;

16.2. kai socialinė pašalpa mokama nuo 24 mėnesių iki 36 mėnesių – socialinės pašalpos dydis bendrai gyvenantiems asmenims arba vienam gyvenančiam asmeniui mažinamas 30 procentų;

16.3. kai socialinė pašalpa mokama nuo 36 mėnesių iki 48 mėnesių – socialinės pašalpos dydis bendrai gyvenantiems asmenims arba vienam gyvenančiam asmeniui mažinamas 40 procentų;

16.4. kai socialinė pašalpa mokama nuo 48 mėnesių iki 60 mėnesių – socialinės pašalpos dydis bendrai gyvenantiems asmenims arba vienam gyvenančiam asmeniui mažinamas 50 procentų;

16.5. gavusiems (gavusiam) socialinę pašalpą ilgiau kaip 60 mėnesių:

16.5.1. socialinė pašalpa 24 mėnesius skiriama tik vaikui (įvaikiui) ar vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, o jos dydis mažinamas 50 procentų;

16.5.2. socialinė pašalpa vienam gyvenančiam asmeniui 24 mėnesius neskiriama.

17. Tvarkos aprašo 16 punkte nustatyti socialinės pašalpos mokėjimo laikotarpiai skaičiuojami sudedant laikotarpius, kuriais buvo mokama socialinė pašalpa. Jeigu Tvarkos aprašo 16 punkte nurodyti asmenys dirbo (taip pat savarankiškai dirbo) 12 mėnesių per paskutinius 24 mėnesius, socialinės pašalpos mokėjimo laikotarpiai pradedami skaičiuoti iš naujo.

18. Socialinė pašalpa skiriama 3 mėnesiams nuo prašymo-paraiškos pateikimo mėnesio pirmos dienos, jeigu kreipimosi metu bendrai gyvenantys asmenys arba vienas gyvenantis asmuo turi teisę į šią pašalpą.

19. Socialinė pašalpa neskiriama, jeigu Savivaldybės administracijoje iki sprendimo priėmimo dienos gaunama informacija apie aplinkybes, dėl kurių bendrai gyvenantys asmenys arba vienas gyvenantis asmuo netenka teisės į socialinę pašalpą.

20. Pasibaigus paskirtos socialinės pašalpos teikimo laikotarpiui, dėl tolesnio jos skyrimo bendrai gyvenantys asmenys arba vienas gyvenantis asmuo turi teisę kreiptis per 2 mėnesius su prašymu-paraiška ir pateikti naujus dokumentus ir duomenis apie bendrai gyvenančius asmenis arba vieną gyvenantį asmenį bei jų (jo) pajamas. Socialinė pašalpa skiriama nuo prašymą-paraišką pateikusio asmens nurodyto vieno iš 2 mėnesių, einančių po socialinės pašalpos gavimo laikotarpio pabaigos, jeigu bendrai gyvenantys asmenys arba vienas gyvenantis asmuo kreipimosi dėl socialinės pašalpos metu, taip pat laikotarpiu, už kurį skiriama socialinė pašalpa, turi teisę gauti socialinę pašalpą.

21. Jeigu pasibaigus paskirtos socialinės pašalpos teikimo laikotarpiui kreipiamasi vėliau kaip po 2 mėnesių nuo anksčiau paskirtos socialinės pašalpos teikimo laikotarpio pabaigos, socialinė pašalpa skiriama nuo prašymo-paraiškos pateikimo mėnesio pirmos dienos.

22. Socialinė pašalpa gali būti skiriama ilgesniam kaip 3 mėnesių laikotarpiui, bet ne ilgiau kaip 7 mėnesiams, senatvės pensijos amžių sukakusiems arba netekusiems 60 proc. ir daugiau darbingumo bendrai gyvenantiems arba vieniems gyvenantiems asmenims, jeigu nesikeičia bendrai gyvenančių asmenų sudėtis arba vieno gyvenančio asmens šeiminė padėtis, jų (jo) pajamos ir turtas.

23. Socialinė pašalpa gali būti skiriama trumpesniam negu 3 mėnesių laikotarpiui (1 ar 2 mėnesiams), jeigu yra žinoma, kad per tą laikotarpį bendrai gyvenantys asmenys arba vienas gyvenantis asmuo neteks teisės į socialinę pašalpą arba socialinės pašalpos dydis pasikeis (dėl bendrai gyvenančių asmenų sudėties arba vieno gyvenančio asmens šeiminės padėties, pajamų šaltinio (bet ne jo dydžio) pasikeitimo, bendrai gyvenančiam asmeniui arba vienam gyvenančiam asmeniui pradėjus gauti ilgalaikės socialinės globos paslaugas socialinės globos įstaigoje ir kita).

24. Jeigu socialinės pašalpos teikimo laikotarpiu jos dydis pasikeitė(dėl bendrai gyvenančių asmenų sudėties arba vieno gyvenančio asmens šeiminės padėties, pajamų šaltinio (bet ne jo dydžio) pasikeitimo, bendrai gyvenančiam asmeniui arba vienam gyvenančiam asmeniui pradėjus gauti ilgalaikės socialinės globos paslaugas socialinės globos įstaigoje ir kita), paskirta piniginė socialinė parama skiriama iš naujo nuo kito mėnesio po aplinkybės pasikeitimo.

25.Jeigu dėl socialinės pašalpos kreipiamasi tą mėnesį, kurį pasikeičia bent vieno iš bendrai gyvenančių asmenų arba vieno gyvenančio asmens pajamų šaltinis arba yra gauta vienkartinė išmoka ar už 2 ar daugiau mėnesių iš karto išmokėtos kas mėnesį gaunamos pajamos, socialinė pašalpa bendrai gyvenantiems asmenims arba vienam gyvenančiam asmeniui skiriama tik tam mėnesiui.

26. Jeigu vienas gyvenantis asmuo arba vienas iš bendrai gyvenančių asmenų laikotarpiu, už kurį skiriama ir (ar) mokama socialinė pašalpa, nutraukė registraciją Lietuvos teritorinėje darbo biržoje ar kitos valstybės valstybinėje įdarbinimo tarnyboje, išskyrus įsidarbinimo atvejį, arba registracija Lietuvos teritorinėje darbo biržoje ar kitos valstybės valstybinėje įdarbinimo tarnyboje jam buvo nutraukta, socialinė pašalpa bendrai gyvenantiems asmenims arba vienam gyvenančiam asmeniui neskiriama arba paskirtosios mokėjimas nutraukiamas nuo kito mėnesio po šių aplinkybių atsiradimo.Šiems asmenims, kai jie yra Įstatymo 8 straipsnio 1 dalies 4 punkte nurodyti asmenys, socialinė pašalpa skiriama, jeigu jie ne trumpiau kaip 3 mėnesius yra įsiregistravę (nepertraukiamai registruoti) teritorinėje darbo biržoje ar kitos valstybės valstybinėje įdarbinimo tarnyboje, išskyrus Tvarkos aprašo 10.5 papunktyje nurodytus atvejus.

27. Socialinė pašalpa Įstatymo 23 straipsnio 1 dalies 3 ir 4 punktuose ir Tvarkos aprašo 70.2–70.5 punktuose nustatytais atvejais skiriama iš naujo nuo kito mėnesio po aplinkybių pasikeitimo, o nutraukiama nuo informacijos iš pareiškėjo, fizinių ir (ar) juridinių asmenų (institucijų) gavimo mėnesio pirmos dienos.

28. Sprendimas (įsakymas) dėl socialinės pašalpos priimamas Savivaldybės administracijos direktoriaus arba jo įgalioto asmens, atsižvelgiant į:

28.1. Socialinių išmokų teikimo asmenims, patyrusiems socialinę riziką, komisijos (nagrinėjančios socialinių išmokų teikimo formas ir būdus) siūlymą, teikiant socialinę pašalpą asmenims, patyrusiems socialinę riziką;

28.2. Paramos teikimo komisijos, nagrinėjančios pareiškėjų prašymus dėl socialinės pašalpos skyrimo Tvarkos aprašo 10 punkte nurodytais atvejais, siūlymą.

29. Sprendimas (įsakymas) dėl socialinės pašalpos priimamas ne vėliau kaip per mėnesį nuo prašymo-paraiškos ir visų reikalingų dokumentų gavimo dienos.

Šis terminas gali būti pratęsiamas, jeigu prašymo nagrinėjimas susijęs su komisijos sudarymu, posėdžio sušaukimu, buities ir gyvenimo sąlygų patikrinimu ar kitomis organizacinėmis priemonėmis, dėl kurių sprendimo priėmimas gali užsitęsti ilgiau kaip 1 mėn. Šiuo atveju asmuo yra informuojamas prašyme-paraiškoje nurodytu informavimo būdu (jeigu pareiškėjas nenurodė informavimo būdo – paštu) ir nurodomos prašymo-paraiškos nagrinėjimo pratęsimo priežastys.

30. Prašymus-paraiškas pateikę asmenys apie priimtą sprendimą dėl socialinės pašalpos skyrimo ar neskyrimo informuojami prašyme-paraiškoje nurodytu informavimo būdu (jeigu pareiškėjas nenurodė informavimo būdo – paštu) ne vėliau kaip per 10 darbo dienų nuo sprendimo priėmimo dienos. Jeigu socialinė pašalpa neskiriama, nurodoma neskyrimo priežastis ir šio sprendimo apskundimo tvarka. Pateikti dokumentai grąžinami prašymą-paraišką pateikusiam asmeniui, o jo byloje paliekamos šių dokumentų kopijos (jeigu prašyme-paraiškoje pateikti kontaktiniai duomenys ar šie duomenys yra žinomi Socialinių išmokų poskyriui).

**V. socialinės pašalpos MOKĖJIMO TVARKA**

31. Socialinė pašalpa asmenims (išskyrus asmenis, patyrusius socialinę riziką) teikiama pasirenkant vieną ar kelis iš šių būdų arba derinant teikimo formas:

31.1. pinigais:

31.1.1. vaiką (vaikus) prižiūrinčiai motinai ar tėvui (įmotei ar įtėviui);

31.1.2. vyresniam kaip 16 metų vaikui (asmeniui);

31.2. nepinigine forma:

31.2.1. kortelėmis, skirtomis pirkti parduotuvėse (prekybos centruose) parduodamas prekes, išskyrus alkoholio, tabako gaminius bei loterijos bilietus, ir (ar) atsiskaityti už komunalinius patarnavimus;

31.2.2. prekėmis, kurios parduodamos parduotuvėse (prekybos centruose), išskyrus alkoholio, tabako gaminius bei loterijos bilietus;

31.2.3. apmokant už energijos, kuro, geriamojo ir karšto vandens, dujų, elektros energijos tiekimą ir kitus komunalinius patarnavimus;

31.2.4. apmokant už būsto nuomą;

31.2.5. apmokant vaiko (vaikų) maitinimo ir (ar) ugdymo išlaidas formaliojo ir (ar) neformaliojo švietimo įstaigoje (įstaigose) ar dienos centre (centruose);

31.2.6. apmokant gydymosi išlaidas ir (ar) socialines paslaugas.

32. Socialinė pašalpa, paskirta vaikui (įvaikiui) ar vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, vadovaujantis Įstatymo 23 straipsnio 1 dalies 3 punktu ir Tvarkos aprašo 70.3.1 papunkčiu, teikiama:

32.1. pinigais, bet ne ilgiau kaip 3 mėnesius, jeigu bendrai gyvenantys asmenys neišnaudoja visų teisėtų kitų pajamų gavimo galimybių (sudaryti teismo patvirtintą sutartį dėl vaiko (įvaikio) materialinio išlaikymo, kreiptis į Vaikų išlaikymo fondo administratorių, gauti teisės aktais nustatytas priklausančias išmokas ir (ar) pašalpas ir kita).

Jeigu pasibaigus šiam terminui visos teisėtos kitų pajamų gavimo galimybės nebus išnaudotos, vaikui (vaikams) paskirta socialinė pašalpa teikiama derinant jos teikimo formą (50 procentų paskirtos socialinės pašalpos teikiama pinigais, 50 procentų – nepinigine forma), iki pareigos bus įvykdytos;

32.2. 6 mėnesius nepinigine forma, jeigu iš nelegalaus darbo kontrolę ir prevenciją vykdančių ar kitų institucijų gaunama informacija apie piniginės socialinės paramos teikimo laikotarpiu nelegaliai gaunamas pajamas ir (ar) nelegalų darbą, neteisėtą veiklą, susijusią su pajamų gavimu;

32.3. nepinigine forma, jeigu bendrai gyvenantys asmenys nedeklaruoja turimo turto (įskaitant gaunamas pajamas) Lietuvos Respublikos gyventojų turto deklaravimo įstatymo nustatyta tvarka Savivaldybės administracijos reikalavimu, iki turimas turtas (įskaitant gaunamas pajamas) bus deklaruotas;

32.4. nepinigine forma, jeigu bendrai gyvenantys asmenys nesudaro Socialinių išmokų poskyrio darbuotojams galimybės tikrinti gyvenimo sąlygas, turimą turtą ir užimtumą, iki šios galimybės bus sudarytos;

32.5. nepinigine forma, jeigu bendrai gyvenantys asmenys be pateisinamų priežasčių atsisako dalyvauti (nedalyvauja) Klaipėdos miesto savivaldybės administracijos organizuojamoje visuomenei naudingoje veikloje, iki ši pareiga bus įvykdyta.

33. Socialinės pašalpos, teikiamos nepinigine forma, teikimo būdą (būdus) pasirenka socialinės pašalpos gavėjas (išskyrus asmenis, patyrusius socialinę riziką). Jeigu socialinės pašalpos gavėjas atsisako pasirinkti socialinės pašalpos teikimo būdą (būdus), jam socialinė pašalpa teikiama Tvarkos aprašo 31.2.1 papunktyje nurodytu būdu.

34. Socialinė pašalpa asmenims, patyrusiems socialinę riziką, teikiama Socialinių išmokų teikimo asmenims, patyrusiems socialinę riziką, tvarkos apraše nustatyta tvarka.

35. Paskirta socialinė pašalpa išmokama (teikiama) už kiekvieną praėjusį mėnesį, jeigu dėl jos buvo kreiptasi ir visi reikalingi dokumentai (duomenys) pateikti bei iš kitų institucijų gauti:

35.1. iki einamojo mėnesio 25 dienos, kai socialinė pašalpa (socialinės pašalpos dalis) asmenims pervedama paštu;

35.2. iki kito mėnesio 5 dienos, kai socialinė pašalpa (socialinės pašalpos dalis) pervedama į asmenų atsiskaitomąsias sąskaitas Lietuvos Respublikos teritorijoje esančiuose bankuose, kredito unijose arba teikiama nepinigine forma.

36. Tais atvejais, kai socialinė pašalpa teikiama derinant Tvarkos aprašo 31.1–31.2 papunkčiuose nurodytus mokėjimo būdus, socialinė pašalpa išmokama (teikiama) Tvarkos aprašo 35 punkte nustatyta tvarka ir terminais.

37. Jeigu dėl socialinės pašalpos buvo kreiptasi ir visi reikalingi dokumentai (duomenys) pateikti bei iš kitų institucijų gauti vėliau, negu nurodyta Tvarkos aprašo 35 punkte, paskirta socialinė pašalpa išmokama (teikiama) dar kitą mėnesį už visus praėjusius mėnesius, kuriais bendrai gyvenantys asmenys arba vienas gyvenantis asmuo turi teisę į socialinę pašalpą.

38. Paskirta, bet laiku neatsiimta socialinė pašalpa išmokama, jeigu dėl jų buvo kreiptasi ne vėliau kaip per 3 mėnesius nuo paskutinio mėnesio, už kurį socialinė pašalpa buvo paskirta.

39. Mirus asmeniui, kurio vardu bendrai gyvenantiems asmenims mokama socialinė pašalpa, šiems bendrai gyvenantiems asmenims paskirta ir iki kito mėnesio po jo mirties neišmokėta socialinė pašalpa, jeigu dėl jos buvo kreiptasi ne vėliau kaip per 3 mėnesius po socialinę pašalpą gavusio asmens mirties dienos, išmokamos mirusįjį laidojusiam vienam iš bendrai gyvenančių asmenų, pateikus laisvos formos prašymą ir mirties liudijimo originalą, o jeigu tokio bendrai gyvenančio asmens nėra, pervedamos į vaiko (įvaikio) ar vaikų (įvaikių) vardu atidarytą sąskaitą banke. Mirus vienam gyvenančiam asmeniui, socialinės pašalpos teikimas nutraukiamas nuo jo mirties mėnesio pirmos dienos, o už praėjusį laikotarpį paskirta ir neatsiimta socialinė pašalpa neišmokama.

40. Jeigu bendrai gyvenantiems asmenims arba vienam gyvenančiam asmeniui apskaičiuota socialinė pašalpa yra mažesnė kaip 5 litai, socialinė pašalpa neišmokama.

**VI. neteisėtai gautos socialinės pašalpos išieškojimas**

41. Nustačius, kad bendrai gyvenantys asmenys arba vienas gyvenantis asmuo socialinę pašalpą gavo neteisėtai, nes kreipimosi dėl socialinės pašalpos metu pateikė neteisingus duomenis apie turtą, gaunamas pajamas, bendrai gyvenančius asmenis arba kitus duomenis, reikalingus piniginei socialinei paramai skirti, arba per mėnesį nepranešė apie materialinės padėties pasikeitimą ar atsiradusias aplinkybes, turinčias įtakos teisei į socialinę pašalpą arba socialinės pašalpos dydžiui, bendrai gyvenantys asmenys arba vienas gyvenantis asmuo turi grąžinti neteisėtai gautą pinigų sumą arba ją sumokėti dalimis.

42. Neteisėtai gauta socialinė pašalpa yra išskaičiuojama vadovaujantis Savivaldybės administracijos direktoriaus arba jo įgalioto asmens priimtu sprendimu iš piniginę socialinę paramą gaunančiam asmeniui paskirtos piniginės socialinės paramos sumos išskaičiuojant ne daugiau kaip po 20 procentų mokėtinos sumos per mėnesį, jeigu nėra piniginę socialinę paramą gaunančio asmens raštu pateikto sutikimo išskaičiuoti didesnę mokėtinos sumos dalį per mėnesį ar visą mokėtiną sumą.

43. Jeigu asmuo negauna piniginės socialinės paramos, o visa neteisėtai gautos socialinės pašalpos suma neišieškota, likusi neteisėtai gautos socialinės pašalpos suma, esant rašytiniam asmens sutikimui, išskaičiuojama iš kitų jam ar bendrai gyvenančiam asmeniui Savivaldybės administracijoje mokamų socialinių išmokų arba išskaičiuojama 100 procentų iš jam likusios neišmokėtos socialinės pašalpos, jeigu dėl jos nebuvo laiku kreiptasi Tvarkos aprašo 38 ir 39 punktuose nustatyta tvarka ir terminais.

44. Jeigu neteisėtai gauta piniginė socialinė parama negrąžinta arba neišskaičiuota, likusi skola išieškoma Lietuvos Respublikos civilinio proceso kodekso nustatyta tvarka, jeigu su išieškojimu susijusios administravimo išlaidos neviršija išieškotinos sumos.

45. Dėl Savivaldybės administracijos valstybės tarnautojų ir (ar) darbuotojų, dirbančių pagal darbo sutartis, kaltės neteisėtai išmokėtos socialinės pašalpos lėšos išieškomos iš kaltų asmenų Lietuvos Respublikos įstatymų nustatyta tvarka.

**VII. KOMPENSACIJŲ TEIKIMO TVARKA**

46. Socialinių išmokų poskyris, vadovaudamasis Įstatymu ir kitais piniginės socialinės paramos teikimą reglamentuojančiais teisės aktais ir atsižvelgdamas į pareiškėjo pateiktus dokumentus (duomenis) bei Socialinių išmokų poskyrio specialistų surinktus duomenis, gaunamus iš atitinkamų institucijų pagal duomenų teikimo sutartis, sudarytas teisės aktų nustatyta tvarka, parengia asmenų, kurie turi teisę gauti Kompensacijas, sąrašus (duomenis).

47. Kompensacijų dydį, vadovaudamiesi Įstatymu ir Lietuvos Respublikos socialinės apsaugos ir darbo ministro įsakymu patvirtintomis formomis, apskaičiuoja:

47.1. energiją, geriamąjį ir karštą vandenį tiekiančios įmonės (toliau – Įmonės), kai energija, geriamasis ir karštas vanduo tiekiami centralizuotai, pagal sutartis, sudarytas su Savivaldybės administracija;

47.2. Socialinių išmokų poskyris, kai būsto šildymui ir karšto vandens ruošimui naudojama elektros energija, gamtinės dujos, kietasis ar kitoks kuras.

48. Tvarkos aprašo 46 punkte nurodyti sąrašai (duomenys) Įmonėms ir jų atliktų Kompensacijų skaičiavimo duomenys teikiami sutartyse, sudarytose su Savivaldybės administracija, nustatytais terminais ir sąlygomis.

49. Savivaldybės administracijos Socialinių reikalų departamento Socialinės paramos skyrius (toliau – Socialinės paramos skyrius) patikrina Įmonių pateiktų Kompensacijų skaičiavimo duomenų teisingumą ir pateiktų duomenų pagrindu rengia Savivaldybės administracijos direktoriaus arba jo įgalioto asmens sprendimo (įsakymo) projektą dėl piniginės socialinės paramos skyrimo (neskyrimo) ir (ar) mokėjimo (nemokėjimo).

Jeigu Įmonių pateikti Kompensacijų skaičiavimo duomenys yra netikslūs, Socialinės paramos skyrius informuoja Įmones apie nustatytus netikslumus ir Įmonės kitą mėnesį pateikia Socialinės paramos skyriui patikslintus Kompensacijų skaičiavimo duomenis.

50. Jeigu būsto šildymui ir karšto vandens ruošimui naudojamos gamtinės dujos, Tvarkos aprašo 46 punkte nurodyti sąrašai (duomenys) iki paskutinės einamojo mėnesio darbo dienos elektroniniu paštu pateikiami AB „Lietuvos dujos“ Klaipėdos filialui.

51. AB „Lietuvos dujos“ Klaipėdos filialas iki kito mėnesio 5 dienos pagal Socialinių išmokų poskyrio pateiktą sąrašą (duomenis) elektroniniu paštu Socialinių išmokų poskyriui pateikia duomenis, reikalingus Kompensacijoms apskaičiuoti (faktines dujų sąnaudas, kainą ir kt.).

52. Jeigu namui, kuriame gyvenamąją vietą yra deklaravę ir (arba) būstą nuomojasi bendrai gyvenantys asmenys ir vienas gyvenantis asmuo ir (arba) dvi ar daugiau bendrai gyvenančių asmenų grupių, ir (arba) du ar daugiau vienų gyvenančių asmenų, šildyti ir (ar) karštam vandeniui paruošti yra įrengta bendra autonominė katilinė, kompensacijos apskaičiuojamos atskirai kiekvienai (kiekvienam) iš jų. Katilinėje per mėnesį sunaudotas kuras bendrovės, bendrijos ar kitos organizacijos, administruojančios katilinę, perskaičiuojamas į pagamintą šilumą, o šiluma būstams ir skirtingoms reikmėms (būstui šildyti ir karštam vandeniui paruošti) paskirstoma pagal būstų savininkų pasirinktą vieną iš Valstybinės kainų ir energetikos kontrolės komisijos rekomenduotų arba pagal būstų savininkų siūlomą ir su Valstybine kainų ir energetikos kontrolės komisija suderintą šilumos paskirstymo metodą. Bendrovė, bendrija ar kita organizacija, administruojanti katilinę, iki kiekvieno mėnesio 20 dienos informuoja Socialinės paramos skyrių apie kiekvienam būstui tenkantį sunaudotą kuro kiekį šildymui ir (ar) karštam vandeniui paruošti, nurodydama kuro kainą.

53. Jeigu būsto šildymui ir karšto vandens ruošimui naudojamas kietasis ar kitoks kuras, Kompensacijos apskaičiuojamos pagal Klaipėdos miesto savivaldybės tarybos sprendimu patvirtintas vidutines kietojo ar kitokio kuro kainas.

54. Sprendimas (įsakymas) dėl Kompensacijų priimamas Savivaldybės administracijos direktoriaus arba jo įgalioto asmens. Priimant sprendimą Tvarkos aprašo 60 ir 61 punktuose nurodytais atvejais, atsižvelgiama į Paramos teikimo komisijos siūlymą.

55. Paskirtos Kompensacijos, išskyrus atvejus, kai būsto šildymui ir karšto vandens ruošimui naudojama elektros energija, gamtinės dujos, kietasis ar kitoks kuras, teikiamos už kiekvieną praėjusį mėnesį, jeigu dėl Kompensacijų skyrimo buvo kreiptasi į Socialinių išmokų poskyrį ir visi reikalingi dokumentai (duomenys) pateikti bei iš kitų institucijų gauti iki einamojo mėnesio 20 dienos.

Jeigu būsto šildymui ir karšto vandens ruošimui naudojama elektros energija, gamtinės dujos, kietasis ar kitoks kuras, būsto šildymo išlaidų ir karšto vandens išlaidų kompensacijos teikiamos Tvarkos aprašo 35 punkte nustatyta tvarka ir terminais.

56. Jeigu dėl Kompensacijų skyrimo kreiptasi į Socialinių išmokų poskyrį ir visi reikalingi dokumentai (duomenys) pateikti bei iš kitų institucijų gauti vėliau, negu nurodyta Tvarkos aprašo 55 punkte, paskirtos Kompensacijos teikiamos dar kitą mėnesį už visus praėjusius mėnesius, kuriais bendrai gyvenantys asmenys arba vienas gyvenantis asmuo turi teisę į Kompensacijas.

57. Kompensacijos asmenims, patyrusiems socialinę riziką, teikiamos Socialinių išmokų teikimo asmenims, patyrusiems socialinę riziką, tvarkos apraše nustatyta tvarka.

58. Kompensacijos gali būti skiriamos ilgesniam kaip 3 mėnesių laikotarpiui, bet ne ilgiau kaip 7 mėnesiams senatvės pensijos amžių sukakusiems arba netekusiems 60 proc. ir daugiau darbingumo bendrai gyvenantiems arba vieniems gyvenantiems asmenims, jeigu nesikeičia bendrai gyvenančių asmenų sudėtis arba vieno gyvenančio asmens šeiminė padėtis, jų (jo) pajamos ir turtas.

59. Duomenis apie paskirtos Kompensacijos dydį kompensacijų gavėjams, kuriems energija, geriamasis ir karštas vanduo tiekiami centralizuotai, Įmonės teikia mokėjimo už būsto šildymą, geriamąjį ir karštą vandenį pranešimuose.

Kompensacijų gavėjams, būsto šildymui ir karšto vandens ruošimui naudojantiems elektros energiją, gamtines dujas, kietąjį ar kitokį kurą, duomenis apie paskirtą Kompensacijos dydį teikia Socialinės paramos skyrius Įstatymo nustatyta tvarka.

**VIII. KOMPENSACIJŲ TEIKIMO SĄLYGOS IR TVARKA ĮSTATYMO 23 STRAIPSNIO 3 DALYJE NUMATYTAIS ATVEJAIS**

60. Gyvenamąją vietą būste deklaravę arba būstą nuomojantys bendrai gyvenantys asmenys arba vienas gyvenantis asmuo, atsižvelgiant į Socialinių išmokų poskyrio ar kitos kompetentingos įstaigos (institucijos) specialistų surašytą buities ir gyvenimo sąlygų patikrinimo aktą, turi teisę į Kompensacijas Tvarkos apraše nurodytomis sąlygomis, jeigu kreipimosi dėl Kompensacijų metu atitinka bent vieną iš įstatymo 8 straipsnio 1 dalies sąlygų ir (ar) atitinka bent vieną iš šių sąlygų:

60.1. Tvarkos aprašo 10.1–10.5 papunkčių sąlygas;

60.2. asmenys, auginantys vaikus (įvaikius) iki 18 metų, nėra sudarę teismo patvirtintos sutarties dėl vaiko (įvaikio) materialinio išlaikymo arba dėl išlaikymo ir (ar) tėvystės nustatymo nesikreipė į teismą. Šiuo atveju Kompensacijos skiriamos visiems bendrai gyvenantiems asmenims, bet ne ilgiau kaip 3 mėnesiams. Šis terminas gali būti pratęsiamas dar 3 mėnesiams, jeigu vaikui (įvaikiui), kuriam nėra nustatyta tėvystė ir (ar) išlaikymas nėra priteistas, iki 18 metų liko ne daugiau kaip 3 mėnesiai.

61. Gyvenamąją vietą būste deklaravę ir jame faktiškai gyvenantys bendrai gyvenantys asmenys arba vienas gyvenantis asmuo, atsižvelgiant į Socialinių išmokų poskyrio specialistų surašytą buities ir gyvenimo sąlygų patikrinimo aktą, turi teisę į Kompensacijas Tvarkos apraše nurodytomis sąlygomis, jeigu kreipimosi dėl kompensacijos metu atitinka bent vieną iš įstatymo 8 straipsnio 1 dalies sąlygų ir (ar) atitinka bent vieną iš Tvarkos aprašo 60 punkte nurodytų sąlygų, jeigu nedalyvavo susirinkime svarstant ir priimant sprendimą dėl daugiabučio namo atnaujinimo (modernizavimo) projekto įgyvendinimo dėl pateisinamų priežasčių (gydėsi stacionarinėje asmens sveikatos priežiūros įstaigoje, buvo išvykęs į komandiruotę arba studijuoti (mokytis) ir pan.).

62. Asmenų prašymus dėl Kompensacijų skyrimo Tvarkos aprašo 60–61 punktuose numatytais atvejais, dokumentus bei Socialinių išmokų poskyrio ar kitos kompetentingos įstaigos (institucijos) specialistų apsilankymo pas pareiškėjus metu surašytus buities ir gyvenimo sąlygų patikrinimo aktus nagrinėja Paramos teikimo komisija.

63. Paramos teikimo komisija, atsižvelgdama į piniginei socialinei paramai skirtų lėšų kiekį, Socialinių išmokų poskyrio ar kitos kompetentingos įstaigos (institucijos) specialistų surašytą buities ir gyvenimo sąlygų patikrinimo aktą arba iš kitų kompetentingų institucijų ar asmenų gautą informaciją apie bendrai gyvenančius asmenis ar vienus gyvenančius asmenis, turi teisę siūlyti Kompensacijas skirti, neskirti arba skirti ne visiems bendrai gyvenantiems asmenims, nustatyti papildomas sąlygas gauti Kompensacijas, įpareigoti pateikti papildomą informaciją ir kitas teises, nustatytas Paramos teikimo komisijos nuostatuose.

64. Kompensacijos Tvarkos aprašo 60–61 punktuose nurodytais atvejais skiriamos tik tuomet, kai joms finansuoti yra pakankamai lėšų. Šiai paramai finansuoti gali būti panaudojama iki 4 procentų Kompensacijoms skirtų valstybės biudžeto specialios tikslinės dotacijos savivaldybių biudžetams lėšų.

**IX. PINIGINĘ SOCIALINĘ PARAMĄ GAUNANČIŲ ASMENŲ TEISĖS IR PAREIGOS**

65. Socialinę pašalpą gaunantys asmenys turi teisę:

65.1. susipažinti su prašymo-paraiškos nagrinėjimo metu gautais dokumentais ir kita informacija;

65.2. pateikti papildomą informaciją (dokumentus) ir teikti paaiškinimus;

65.3. prašyti nutraukti prašymo-paraiškos nagrinėjimo procedūrą;

65.4. priimtą sprendimą per vieną mėnesį nuo jo gavimo apskųsti ikiteismine tvarka Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui Lietuvos Respublikos administracinių bylų teisenos įstatymu nustatyta tvarka;

65.5. turėti atstovą, veikiantį asmens vardu.

66. Asmuo privalo sąžiningai naudotis jam suteiktomis teisėmis ir jomis nepiktnaudžiauti.

67. Socialinę pašalpą gaunantys nepasiturintys gyventojai privalo:

67.1. išnaudoti visas teisėtas kitų pajamų gavimo galimybes (sudaryti teismo patvirtintą sutartį dėl vaiko (įvaikio) materialinio išlaikymo, kreiptis į Vaikų išlaikymo fondo administratorių, gauti teisės aktais nustatytas priklausančias išmokas ir (ar) pašalpas ir kita);

67.2. pateikti visą ir teisingą informaciją, įrodančią bendrai gyvenančių asmenų arba vieno gyvenančio asmens teisę gauti piniginę socialinę paramą, ir būtinus piniginei socialinei paramai gauti dokumentus;

67.3. per mėnesį pranešti apie materialinės padėties pasikeitimą ar atsiradusias aplinkybes, turinčius įtakos teisei į piniginę socialinę paramą arba piniginės socialinės paramos dydžiui;

67.4. Socialinių išmokų poskyrio reikalavimu deklaruoti turimą turtą (įskaitant gaunamas pajamas) Gyventojų turto deklaravimo įstatymo nustatyta tvarka;

67.5. sudaryti Socialinių išmokų poskyriui galimybę tikrinti gyvenimo sąlygas, turimą turtą ir užimtumą;

67.6. dalyvauti Savivaldybės administracijos organizuojamoje visuomenei naudingoje veikloje Klaipėdos miesto gyventojų telkimo visuomenei naudingai veiklai atlikti tvarkos apraše nurodytomis sąlygomis ir tvarka.

**X. BENDRUOMENINIŲ ORGANIZACIJŲ, BENDRUOMENIŲ IR KITŲ SUINTERESUOTŲ ASMENŲ TEISĖS IR PAREIGOS TEIKIANT PINIGINĘ SOCIALINĘ PARAMĄ**

68. Bendruomeninių organizacijų ir (ar) religinių bendruomenių, ir (ar) religinių bendrijų, ir (ar) kitų nevyriausybinių organizacijų atstovai ir (ar) gyvenamosios vietovės bendruomenės nariai, ir (ar) seniūnaičiai, ir (ar) kiti suinteresuoti asmenys:

68.1. turi teisę deleguoti atstovus į Savivaldybės administracijos direktoriaus sudarytas komisijas, nagrinėjančias pareiškėjų prašymus dėl piniginės socialinės paramos skyrimo (neskyrimo) ir (ar) teikimo būdo. Deleguoti atstovai sudaro ne daugiau kaip 1/3 komisijos sudėties;

68.2. dalyvaudami svarstant klausimus dėl piniginės socialinės paramos skyrimo (neskyrimo) ir (ar) teikimo būdo, privalo vadovautis Įstatymo 3 straipsnyje nurodytais piniginės socialinės paramos teikimo principais ir saugoti asmens duomenų paslaptį.

**XI. SAVIVALDYBĖS ADMINISTRACIJOS TEISĖS IR PAREIGOS TEIKIANT PINIGINĘ SOCIALINĘ PARAMĄ**

69. Savivaldybės administracijos teises ir pareigas teikiant piniginę socialinę paramą reglamentuoja Įstatymas ir šis Tvarkos aprašas.

70. Savivaldybės administracija, teikdama piniginę socialinę paramą:

70.1. pasitelkia visuomenei naudingai veiklai asmenis Klaipėdos miesto gyventojų telkimo visuomenei naudingai veiklai atlikti tvarkos apraše nurodytomis sąlygomis ir tvarka;

70.2. jeigu bent vienas iš bendrai gyvenančių asmenų arba vienas gyvenantis asmuo nevykdo Tvarkos aprašo 67.2 ir 67.3 papunkčiuose nustatytų pareigų, išskyrus atvejį, kai dėl šio punkto nuostatos nevykdymo nesusidarė piniginės socialinės paramos permoka – išmokėta ne didesnė negu apskaičiuota, įvertinusi atsiradusias aplinkybes:

70.2.1. bendrai gyvenantiems asmenims 3 mėnesius socialinę pašalpą skiria tik vaikui (įvaikiui) ar vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, ir teikia pinigais, o Kompensacijas teikia visiems bendrai gyvenantiems asmenims;

70.2.2. vienam gyvenančiam asmeniui 3 mėnesius neteikia socialinės pašalpos ar 3 mėnesiams nutraukia jos teikimą, o Kompensacijas teikia;

70.3. jeigu bent vienas iš bendrai gyvenančių asmenų arba vienas gyvenantis asmuo nevykdo Tvarkos aprašo 67.1, 67.4–67.6 papunkčiuose nustatytų pareigų:

70.3.1. bendrai gyvenantiems asmenims socialinę pašalpą skiria tik vaikui (įvaikiui) ar vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, teikdama Tvarkos aprašo 32 punkte nurodyta forma (formomis), o Kompensacijų neteikia ar nutraukia jų teikimą, iki pareigos bus įvykdytos;

70.3.2. vienam gyvenančiam asmeniui socialinės pašalpos ir (ar) Kompensacijų neteikia ar nutraukia jų teikimą, iki pareigos bus įvykdytos;

70.4. jeigu, patikrinus bendrai gyvenančių asmenų arba vieno gyvenančio asmens gyvenimo sąlygas ir surašius buities ir gyvenimo sąlygų patikrinimo aktą, nustatoma, kad bendrai gyvenantys asmenys arba vienas gyvenantis asmuo deklaruoja gyvenamąją vietą būste arba jį išsinuomoja, bet jame faktiškai negyvena, arba šią informaciją pateikia pareiškėjas prašyme-paraiškoje, Kompensacijų neteikia ar nutraukia jų teikimą;

70.5. jeigu bendrai gyvenantys asmenys arba vienas gyvenantis asmuo piniginės socialinės paramos teikimo laikotarpiu nuosavybės teise įgijo, išskyrus, kai turtas gautas dovanų arba paveldėtas, privalomą registruoti turtą, kurio vertė didesnė kaip piniginių lėšų normatyvas, nustatytas Įstatymo 16 straipsnio 5 dalyje, socialinės pašalpos ir (ar) Kompensacijų 12 mėnesių neteikia ar 12 mėnesių nutraukia jų teikimą.

Ši tvarka netaikoma, jeigu privalomai registruoti turtas įgyjamas už paveldėtas lėšas, lėšas, gautas perleidus nuosavybėn kitam asmeniui Įstatymo 14 straipsnio 1 dalies 1–7 punktuose nurodytą turtą (turto dalį) ir duomenys apie šias lėšas buvo pateikti prašyme-paraiškoje piniginei socialinei paramai gauti arba už pinigines lėšas, turimas bankuose (kredito įstaigose) ir ne bankuose (kredito įstaigose), ir duomenys apie šias lėšas iki turto įsigijimo buvo pateikti prašyme-paraiškoje piniginei socialinei paramai gauti;

70.6. turi teisę papildomai apklausti asmenis, kurie kreipiasi dėl piniginės socialinės paramos skyrimo ar gauna šią paramą, tikrinti jų pateiktus dokumentus ir reikalauti papildomų duomenų, įrodančių bendrai gyvenančių asmenų arba vieno gyvenančio asmens teisę į piniginę socialinę paramą;

70.7. siekdama įvertinti piniginės socialinės paramos teikimo veiksmingumą, Tvarkos aprašo 71–73 punktuose nustatyta tvarka periodiškai tikrina bendrai gyvenančių asmenų arba vieno gyvenančio asmens gyvenimo sąlygas, turimą turtą ir užimtumą;

70.8. nereikalauja iš piniginę socialinę paramą gaunančių bendrai gyvenančių asmenų arba vieno gyvenančio asmens iš naujo pateikti tų duomenų, kurie iki pakartotinio kreipimosi yra nepasikeitę;

70.9. turi teisę pasitelkti bendruomeninių organizacijų ir (ar) religinių bendruomenių, ir (ar) religinių bendrijų, ir (ar) kitų nevyriausybinių organizacijų atstovus ir (ar) gyvenamosios vietovės bendruomenės narius, ir (ar) seniūnaičius, ir (ar) kitus suinteresuotus asmenis dalyvauti svarstant klausimus dėl piniginės socialinės paramos skyrimo ir teikti socialines paslaugas Įstatymo numatytais atvejais.

**XII. BENDRAI GYVENANČIŲ ASMENŲ IR VIENO GYVENANČIO ASMENS GYVENIMO SĄLYGŲ, TURIMO TURTO IR UŽIMTUMO PERIODINIO TIKRINIMO TVARKA**

71. Siekdami įvertinti piniginės socialinės paramos teikimo veiksmingumą, Socialinių išmokų poskyrio specialistai periodiškai tikrina bendrai gyvenančių asmenų ir vieno gyvenančio asmens, kuris atitinka Savivaldybės administracijos direktoriaus įsakymu patvirtintus rizikos kriterijus ir gauna piniginę socialinę paramą ilgiau kaip 12 mėnesių, gyvenimo sąlygas, turimą turtą ir užimtumą.

72. Socialinių išmokų poskyrio specialistai turi teisę tikrinti bendrai gyvenančių asmenų ir vieno gyvenančio asmens gyvenimo sąlygas, turimą turtą bei užimtumą ir kitais Tvarkos aprašo 71 punkte nenurodytais atvejais – kilus pagrįstų įtarimų dėl bendrai gyvenančių asmenų ir vieno gyvenančio asmens pateiktų duomenų apie turimą turtą, gaunamas pajamas ir (ar) veiklos pobūdį, gavus informaciją iš kitų institucijų, asmenų apie pareiškėjo pateiktus galimai netikslius duomenis, kai bendrai gyvenantys asmenys ar vienas gyvenantis asmuo gauna paramą trumpiau kaip 12 mėnesių ir kt.

73. Socialinių išmokų poskyrio specialistai periodinio tikrinimo metu surašo buities ir gyvenimo sąlygų patikrinimo aktą, renka informaciją iš kitų institucijų ir (ar) asmenų, bendradarbiauja su nelegalaus darbo kontrolę ir prevenciją vykdančiomis ar kitomis institucijomis, surenka duomenis, gaunamus iš valstybės ir žinybinių registrų bei valstybės informacinių sistemų ir kt.

**XIII. BAIGIAMOSIOS NUOSTATOS**

74. Paskirtą piniginę socialinę paramą Savivaldybės administracija perveda iki kiekvieno mėnesio 25 dienos:

74.1. į pareiškėjų atsiskaitomąsias sąskaitas Lietuvos Respublikos teritorijoje esančiuose bankuose, kredito unijose arba paštu, jeigu piniginė socialinė parama teikiama pinigais;

74.2. į prekybos centrų, su kuriais Savivaldybės administracija yra sudariusi sutartį, į komunalines paslaugas teikiančių įmonių, į energiją, kurą, geriamąjį, karštą vandenį, dujas ir elektros energiją tiekiančių įmonių ar fizinių asmenų, į švietimo ar sveikatos paslaugas teikiančių įstaigų, dienos centrų bei būsto savininkų (fizinių ar juridinių asmenų), nuomojančių būstą, atsiskaitomąsias sąskaitas bankuose, jeigu piniginė socialinė parama teikiama nepinigine forma.

75. Kai energija, geriamasis ir karštas vanduo teikiami centralizuotai, paskirtų kompensacijų sumos į Įmonių atsiskaitomąsias sąskaitas pervedamos sutartyse, sudarytose su Savivaldybės administracija, nustatytais terminais ir sąlygomis.

76. Socialinė pašalpa finansuojama iš savivaldybės biudžeto lėšų. Socialinei pašalpai administruoti panaudojama 5 procentai socialinei pašalpai mokėti skirtų lėšų.

Nepanaudotos savivaldybės biudžeto lėšos socialinei pašalpai mokėti naudojamos socialinių paslaugų plėtrai finansuoti ir kokybei gerinti.

77. Kompensacijos finansuojamos iš valstybės biudžeto specialiosios tikslinės dotacijos savivaldybių biudžetams Įstatymo nustatyta tvarka.

Kompensacijoms administruoti panaudojama ne didesnė lėšų suma, negu Lietuvos Respublikos socialinės apsaugos ir darbo ministro nustatytas šioms kompensacijoms administruoti skiriamų lėšų procento dydis nuo panaudotų lėšų Kompensacijoms mokėti.

78. Šiuo Tvarkos aprašu vykdydami savo funkcijas pagal kompetenciją vadovaujasi Socialinės paramos skyrius, Savivaldybės administracijos Finansų ir turto departamento Apskaitos skyrius ir Tvarkos aprašo 47.1 papunktyje nurodytos Įmonės.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_